A N U N T

Incepând **cu data de joi, 3 septembrie 2020**  Compartimentul de Asistență Socială din cadrul Primăriei com. Independenta primește cereri pentru acordarea tichetelor sociale pentru sprijinul elevilor proveniți din familii cu o situație materială dificilă, în cuantum **de 500 de lei/copil/an școlar**, în conformitate cu O.U.G nr.133/2020.

**Beneficiarii programului.**

 Conform actului normativ, de acest sprijin financiar beneficiază copiii cei mai dezavantajați din învățământul de stat **preșcolar, primar și gimnazial**, fără sprijin material, cu venituri la nivelul veniturilor sociale minime acordate familiei acestora. Menționăm că titularul tichetului social va fi reprezentantul familiei, respectiv reprezentantul legal al copilului.

**Condițiile de eligibilitate** :

- să aibă domiciliul/reședința în comuna Independenta

- venitul lunar net pe membru de familie pentru copiii din învățământul de stat primar și gimnazial realizat în luna iulie 2020 să fie de până la **1.115 lei;**

- venitul lunar net pe membru de familie pentru copiii din învățământul de stat preșcolar este de până **la 284 lei;**

- să facă dovada înscrierii copilului la grădiniță sau școală.

**Documente necesare:**

- actele de identitate ale părinților/reprezentantului legal;

- certificatele de naștere ale copiilor (original și copie);

- dovada înscrierii la grădiniță/ școală;

- certificatul de căsătorie părinți în original și copie (după caz);

- actele doveditoare privind veniturile realizate de membrii familiei, eliberate de angajator, de organele fiscale sau de alte autorități competente, mandate poștale de plată, extrase de cont, decizii ori dispoziții de stabilire a drepturilor (după caz) ;

**Depunerea cererilor.**

 Cererea tip completată, însoțită de actele doveditoare, se depune de către reprezentantul familiei sau de către reprezentantul legal al copilului, în perioada **03.09.2020 –** **11.09.2020,** la Primaria Independenta – Compartiment Asistenta Sociala .